വൈക്കം കായലിലും കൂടുമത്സ്യ കൃഷി വൈക്കം: കരീമീനിന്റേയും പൂമീനിന്റേയും ഉല്പാദനം വര്ദ്ധിപ്പിച്ച് വിഷമില്ലാത്ത മല്സ്യം ജനങ്ങള്ക്ക് ലഭ്യമാക്കാന് ഫിഷറീസ് വകുപ്പ് നടപ്പാക്കുന്ന കൂടുമത്സ്യ കൃഷി വൈക്കം കായലിലും ആറുകളിലും വ്യാപകമാകുന്നു. വൈക്കം മേഖലയിലെ വിവിധ പഞ്ചായത്തുകളിലും വേമ്ബനാട്ടുകായലോരത്തും കരിയാര് അടക്കമുള്ള ജലാശയങ്ങളിലുമാണ് കൂട് കൃഷി വ്യാപകമാകുന്നത്. കായലില് കരിമീനും പൂമീനുമാണ് പ്രധാനം. നഗരസഭ പരിധിയില് വേമ്ബനാട്ടുകായലില് അഭിജിത്ത് പോളശേരി, ടി.ഡി. ബിജു ഫിഷര്മെന്കോളനി, രാജേഷ് കായിപ്പുറം, മനു നികര്ത്തില്, ബിജു നികര്ത്തില്, പ്രദീഷ് ഫിഷര്മെന് കോളനി, കൈലാസന് കായിപ്പുറത്ത്, ജോര്ജ് ജോണ് വെട്ടിക്കാപ്പള്ളി തുടങ്ങിയവര് കായലില് കൂടുമത്സ്യ കൃഷി ചെയ്യുന്നുണ്ട്. എട്ട് മാസത്തിനും പത്തു മാസത്തിനുമിടയ്ക്കാണ് കൂടുകളിെലെ കരിമീനും പുമീനും വിളവെടുക്കുന്നത്. എട്ടുമാസം പിന്നിടുമ്ബോള് കരിമീന് 180 ഗ്രാം മുതല് 230 ഗ്രാം വരെ വളര്ച്ചയെത്തും. പൂമീന് ആദ്യമായാണ് വൈക്കത്ത് കൂടുകളില് കൃഷി ചെയ്യുന്നത്. എട്ട് മാസം കഴിയുമ്ബോള് ഇവ 500 ഗ്രാമിലധികം വളര്ച്ചെയെത്തുമെന്നാണ് പ്രതീക്ഷിക്കുന്നതെന്ന് ഫിഷറീസ് അധികൃതര് പറഞ്ഞു. കരിയാറില് സതീശന് കടവില്പറമ്ബില് , സോമന് മുല്ലമംഗലം, തോമസ് എബ്രഹാം തുടങ്ങിയവര് നൈല് തിലോപ്പിയ കൃഷി ചെയ്യുന്നുണ്ട്. ഓളം കുറവായ ജലാശയങ്ങളില് മത്സ്യക്കുഞ്ഞുങ്ങള് നിക്ഷേപിക്കുമ്ബോള് കാര്യമായി ചാകാറില്ല. വൈക്കത്തെ കായലിലും ആറുകളിലും കൂടു കൃഷി ചെയ്യുന്നവര്ക്ക് മികച്ച വിളവു ലഭിക്കുന്നു. കൂടു കൃഷി ചെയ്യാന് തല്പരരായി കൂടുതല് പേര് ഫിഷറീസ് അധികൃതരെ സമീപിക്കുന്നുണ്ട്. വൈക്കം ഫിഷറീസ് എക്സ്റ്റന്ഷന് ഓഫീസര് എസ്. കൃഷ്ണ, ഫിഷറീസ് ഇന്സ്പെക്ടര് കെ.കെ. പൊന്നമ്മ , കോ ഓഡിനേറ്റര് ബീനാമോള് ജോസഫ് കാട്ടേത്ത് , ജനകീയ മല്സ്യ കൃഷി, സുഭിക്ഷ കേരളം പദ്ധതി പ്രമോട്ടര് മിന് സി. മാത്യു തുടങ്ങിയവരുടെയും കര്ഷകരുടേയും ഏകോപനത്തോടെയുള്ള പ്രവര്ത്തനമാണ് കൂടുമല്സ്യ കൃഷിയെ വന് വിജയമാക്കുന്നത്. എട്ടുമാസത്തെ വളര്ച്ച കരിമീന് 230 ഗ്രാം വരെ പൂമീന് 500 ഗ്രാം വരെ കൃഷി വ്യാപകമായ പ്രദേശങ്ങള്: വൈക്കം ചെമ്ബ് ഉദയനാപുരം വെച്ചൂര്തലയാഴം ടി.വി പുരം മറവന്തുരുത്ത് കരിമീനും പൂമീനും നാലു മീറ്റര് നീളവും മൂന്ന് മീറ്റര് വീതിയും രണ്ടു മീറ്റര് ഉയരവുമുള്ള കൂട്ടില് 1500 ഓളം മല്സ്യ കുഞ്ഞുങ്ങളെയാണ് നിക്ഷേപിക്കുക. അഞ്ച് കൂടുകള് അടങ്ങുന്ന ഒരു യൂണിറ്റില് 7500 ഓളം മത്സ്യക്കുഞ്ഞുങ്ങളെ വളര്ത്താം. വിപണിയില് ഏറെ പ്രിയമുള്ള കരിമീനും പൂമീനും കര്ഷകര്ക്ക് മികച്ച വരുമാനം ലഭ്യമാക്കുന്നു. ഒഴുക്കുള്ള പൊതു ജലാശയങ്ങളില് കൂടുകളില് മത്സ്യം വളര്ത്തുന്നത് കൃഷിച്ചെലവിനത്തില് കര്ഷകര്ക്ക് ഏറെ ലാഭകരമാണ്. മത്സ്യക്കുളം വൃത്തിയാക്കേണ്ട സാഹചര്യമില്ല. സ്വാഭാവിക ജലാശയമായതിനാല് മല്സ്യങ്ങള്ക്ക് ഒരേ വളര്ച്ചാ നിരക്കാണ്. മറ്റു രീതികളില് വളരുന്ന മല്സ്യങ്ങളേക്കാള് രുചിയുമേറെയാണ്. എസ്. കൃഷ്ണ, വൈക്കം ഫിഷറീസ് എക്സ്റ്റന്ഷന് ഓഫീസര്